
Документација за остваривање права и услуга
 
Документација за додатак за помоћ и негу другог лица
        Право на додатка за туђу негу и помоћ по основу социјалне заштите могу остварити лица која то право не могу остварити по другом основу.
        Захтев са комплетном документацијом предаје се Центру за социјални рад који ће исту проследити Фонду ПИО запослених Пожаревац, односно Првостепеном органу вештачења ради Оцене, налаза и мишљења. По завршеном прегледу пацијента и увида у медицинску документацију, ПОВ ће списе предмета уз свој Налаз, оцену и мишљење доставити Центру за социјални рад ради доношења решења.
Од документације неопходно је доставити следеће:
1. Извод из МК рођених
2. Фотокопију личне карте или очитану личну карту
3. Попуњен образац бр 1 (попуњава га изабрани лекар) са пропратном лекарском документацијом и налазом лекара специјалисте да је потребна туђа нега и помоћ. Документација мора бити у оригиналу или оверена фотокопија
4. Оверена здравствена књижица
5. Уверење Фонда ПИО да запослени није остварио то право по другом основу
 
   Документација за додатак за помоћ и негу другог лица ПИО
        Право на додатак за туђу негу и помоћ другог лица по основу ПИО могу остварити пензионери који испуњавају здравствене услове за признавање права, а након вештачења од стране комисије фонда ПИО.
        Потребна документација: отпусна листа ( оригинал или оверена фотокопија) са препоруком лекара специјалисте да је потребна помоћ и нега другог лица, лична карта и здравствена књижица. Захтев предати РФПИО, филијала Рашка.
 
Документација за увећан додатак за туђу негу и помоћ
        За остваривање права на увећан додатак за туђу негу и помоћ за лица која ТНП примају по основу ПИО потребно је доставити следећу документацију:
1. Захтев странке за остваривање права на увећан додатка за помоћ и негу 
2. Фотокопија решење Фонда ПИО
3. Фотокопија личне карте или очитана лична карта
4. Службеним путем се од Фонда ПИО тражи достављање решења о телесном оштећењу, Налаз, мишљење и оцена ПОВ-а
 
 Документација потребна за остваривање права на новчану социјалну помоћ
1. Захтев за остваривање права на новчану социјалну помоћ 
2. Подаци о члановима породице уз захтев за остваривање права на новчану социјалну помоћ ( преузми овде)
3. Фотокопија личне карте или очитана лична карта за све чланове домаћинства старије од 16 година
4. Извод из МК рођених за децу
5. Пријава пребивалишта за децу
6. Фотокопија здравствене књижице
7. Потврда из школе да су деца на редовном школовању
8. Уверење о имовном стању (катастар) из места становања и места рођења за све чланове домаћинства
9. Уверење из локалне пореске администрације
10. Уверење о незапослености из Националне службе за запошљавање
11. Уверње из Фонда ПИО да нисте корисник пензије
12. Пресуда о разводу брака, издржавању
13. Тужба према сродницима који су у законској обавези да пруже издржавање 
14. Доказ (из суда) о одвојеном домаћинству
 
Документација потребна за уверење да се мајка непосредно брине о детету
1. Захтев (у ЦСР-у)
2. Уверење о држављанству за мајку
3. Фотокопија здравствене књижице за мајку
4. Фотокопија личне карте или очитана лична карта
5. Уверење о пријави пребивалишта за бебу (и за децу претходног реда рођења)
6. Извод из МК рођених за бебу (и за децу претходног реда рођења)
 
Документација потребна за смештај у установу социјалне заштите
        Поступак за смештај у установу социјалне заштите може поднети корисник, сродник, његов старатељ или покренути Центар по службеној дужности.
        Да би одрасло, односно старо лице било смештено потребно је да буде сагласно са смештајем ( даје писану сагласност изјавом на записник).
        Уколико је лице лишено пословне способности сагласност даје његов старатељ. Уколико се ради о лицу које не може да изрази своју вољу ( због здравственог стања, менталног статуса и сл. ), а није лишено пословне способности, сагласност за смештај у дом даје привремени старатељ кога постави Центар за социјални рад.
        Корисник учествује у трошковима смештаја свим својим средствима, уколико их има, а ако је без прихода трошкови смештаја падају на терет буџета Републике Србије. Уколико корисник има сроднике ( који по Закону имају обавезу издржавања), а није у могућности да до пуне цене финансира свој смештај, онда разлику до пуне цене сноси сродник за кога се доноси решење о учешћу у трошковима смештаја, уз његову претходну сагласност.
        Ако лице нема довољно средстава за подмирење трошкова смештаја, а има земљишне непокретности веће од 50 ари, или друге непокретности, мора дати писану сагласност за укњижбу хипотеке, како би се намирили трошкови смештаја.
Потребна документација:
1. Извод из МК рођених
2. Уверење о држављанству
3. Очитана лична карта или фотокопија личне карте
4. Оверена здравствена књижица
5. Уверење из катастра
6. Уверење о пореском задужењу из Управе прихода и из локалне пореске администрације
7. Задњи чек од пензије или дуге принадлежности
8. Лекарско уверење са пратећом документацијом
9. Изјава воље корисника ( сагласност за смештај)
 
        Уколико лице својим примањима не може да подмири трошкове смештаја, у том случају разлику до пуне цене мора измирити по основу хипотеке на непокретности које поседује, или учешћем сродника ( уз писану сагласност сродника на те околности). Дакле, у пракси се могу десити следеће ситуације: лице у потпуности сноси трошкове смештаја; делом лице сноси трошкове смештаја, а делом сродник; лице сноси трошкове смештаја и до пуног износа даје сагласност на укњижбу хипотеке; лице сноси трошкове, делом учествује сродник, а делом из буџета Републике Србије до пуне цене смештаја; или трошкови падају у целини на буџет Републике Србије.
         Документација се подноси центру за социјални рад, који уз захтев исту прослеђује установи социјалне заштите. Комисија за пријем након разматрања захтева доноси Одлуку о пријему, односно одбијању захтева.
 
Документација потребна за потенцијалне старатеље
        Од документације за будуће старатеље неопходно је донети следеће:
1. Извод из МК рођених
2. Извод из МК венчаних за оне који су у браку
3. Лекарско уверење
4. Потврда о имовини
5. Потврда о запослењу и месечним приходима
6. Уверење о држављанству
7. Очитана лична карта или фотокопија личне карте
8. Потврда да није на евиденцији лица против којих је одређена мера заштите од насиља у породици
9. Уверење да лице није под истрагом односно да није подигнута оптужница
10. Уверење да није осуђиван
11. Уверење да није лишен родитељског права
12. Уверење да није лишен пословне способности
13. Уверење да није под старатељством
 
Документација потребна за потенцијалне хранитеље
         Од документације за будуће хранитеље неопходно је донети следеће:
1. Извод из МК рођених
2. Извод из МК венчаних
3. Уверење о држављанству
4. Лекарско уверење
5. Очитана лична карта или фотокопија важеће личне карте
6. Потврда о запослењу и месечним примањима
7. Потврде из катастра и управе прихода и локалне пореске администрације
8. Уверење да није осуђиван
9. Уверење да се против хранитеља не води истрага, односно да није подигнута оптужница
10. Уверење да није лишен родитељског права
11. Уверење да није лишен пословне способности
12. Потврда да није на евиденцији лица против којих није одређена мера заштите од насиља у породици
 
Општа подобност детета за усвојење
1. Изјава родитеља – сагласност за усвојење или (у зависности од статуса детета)
2. Лишење родитељског права и стављање детета под старатељство
3. Процена – поновни преглед
4. План услуга – план за породицу и дете
5. Запажања о детету током одрастања у хранитељској породици (хранитељ уноси податке)
6. Налаз и мишљење социјалног радника
7. Налаз и мишљење психолога
8. Налаз и мишљење педагога
9. Мишљење правника
10. Мишљења дугих лица значајних за живот детета
11. Фотокопија оверене здравствене књижице и картон вакцинација
12. Извод из МК рођених
13. Уверење о држављанству
14. Лекарско уверење или извод из здравственог картона
15. Закључак стручног тима о општој подобности детета за усвојење
16. Упитник о детету за усвојење (УСВ-1)
 
        Допис МИНРС – Сектор за бригу о породици и социјалну заштиту – достава документације
        Након увида у списе предмета Министарство доставља допис: Оцена поштовања закона и стандарда стручног рада у поступку утврђивања опште подобности за усвојење мал…
        Уз допис Министарство доставља и листу потенцијалних усвојитеља из базе података за усвојитеље.
        Напомена: Центар за социјални рад прибавља сву документацију која се води по службеној дужности на основу члана 9, став 3. и 4. и члана 103. Закона о општем управном поступку (,,Службени гласник РС” бр. 18/2016).
СПИСАК ПОТРЕБНЕ ДОКУМЕНТАЦИЈЕ ЗА ОТУЂЕЊЕ НЕКРЕТНИНЕ МАЛОЛЕТНОГ  ДЕТЕТА


 1. МОЛБА (навести разлоге продаје и намену тако добијених средстава) 
2. ФОТОКОПИЈА ИЗВОДА ИЗ МАТИЧНЕ КЊИГЕ РОЂЕНИХ ЗА ДЕТЕ 
3. ФОТОКОПИЈЕ ЛИЧНИХ КАРТИ РОДИТЕЉА
 4. ПОТВРДА О ВЛАСНИШТВУ НАД ИМОВИНОМ (ако је имовина стечена наслеђем, решење – фотокопија о оставинском поступку)
 5. ПРЕДУГОВОР О ПРОДАЈИ НЕКРЕТНИНЕ
 6. ПРЕДУГОВОР О КУПОВИНИ НЕКРЕТНИНЕ 
7. АКО СУ РОДИТЕЉИ РАЗВЕДЕНИ, ФОТОКОПИЈА ПРЕСУДЕ О РАЗВОДУ БРАКА

